San Francisco

San Francisco je mesto v USA, súčasť oblasti San Francisco Bay Area. So svojimi viac ako 900 500 obyvateľmi je 4. najväčšie a najľudnatejšie mesto v štáte Kalifornia a 14. najľudnatejšie mesto v Spojených štátoch (2017). Radí sa medzi najhustejšie obývané mestá v USA. San Francisco je taktiež veľmi vyhľadávané turistami vďaka veľkému množstvu zaujímavostí a pamiatok. Opis mesta Úžina Golden Gate v sanfranciskom zálive poskytla miesto pre vybudovanie mesta s rovnakým názvom, ktoré dnes spolu s ďalšími mestami na pobreží zálivu (predovšetkým s San Jose a Oakland) tvorí 6 miliónovú aglomeráciu. Na konci 19. storočia tu boli vybudované 4 univerzity. San Francisco je významnou dopravnou križovatkou, s mestami Berkeley a Oakland ho spájajú mosty, ako aj podzemná dráha Bart. Nachádza sa tu aj letisko. San Francisco je zároveň hlavnou námornou centrálou severnej Kalifornie. História Pôvodní Američania sa v oblasti San Francisca usadili pred 10 000 rokmi. Prví Európania, ktorý vplávali do sanfranciského prístavu boli Španieli (španielsky prieskumník Don Gaspar de Portola) v roku 1770. Prvá španielska misia „Mission San Francisco de Asis“ bola založená o šesť rokov neskôr. Na mieste, dnes nazývanom Presidio, bola postavená malá vojenská tržnica. Na ostrove Alcatraz postavili Španieli malú väznicu. Neskôr pripadlo územie Mexičanom a stalo sa nezávislým, ale izolovaným mestom. Po dobytí Kalifornie Spojenými štátmi bolo mesto v roku 1847 premenované na San Francisco. V tej dobe to bolo malé mesto s nehostinnou geografiou. To všetko sa zmenilo za dva roky. Zlatá horúčka do tohto územia pritiahla imigračnú vlnu. Počet obyvateľov sa v roku 1849 zvýšil z 1 000 na 25 000. Železnice, bankovníctvo a ťažobný priemysel priviedli do mesta hlavné ekonomické sily. V roku 1876 sa tu narodil spisovateľ Jack London. Zemetrasenie v roku 1906, spolu so súvisiacim požiarom, zničilo 80% mesta, vrátane historického jadra. Zemetrasenie zabilo cez 3 000 ľudí. Otvorením mostov San Francisco – Oakland Bay Bridge a Golden Gate Bridge v roku 1936 a 1937 spôsobilo, že mesto bolo viac dostupné a počet obyvateľov prudko vzrástol. V druhej polovici 20. Storočia sa San Francisco stalo magnetom pre maliarov, spisovateľov, rockových muzikantov a hippies. V roku 1989 zasiahlo mesto ďalšie zemetrasenie. Bolo zničené veľké množstvo ciest a diaľnic. Geografická poloha San Francisco leží na západnom pobreží Spojených štátov a je z troch strán obklopené vodou. Zo západu mesto obklopuje Tichý oceán zátokou. Súčasťou mesta je i niekoľko ostrovov (Alcatraz, Treasure Island a iné). K mestu patria i neobývané Farallonské ostrovy v Tichom Oceáne vzdialené od mesta 43 km. Hlavná časť mesta sa rozprestiera na ploche zhruba 121 km². Pre San Francisco je typický nerovný terén s veľkým množstvom viac než päťdesiatich kopcov. Podľa kopcov na ktorých mesto leží je pomenovaných i niekoľko mestských štvrtí, napríklad: Pacific Heights, Russian Hill, Potrero Hill alebo Telegraph Hill. Vďaka svojej polohe je San Francisco významnou dopravnou križovatkou. Osobnosti mesta William Wallace Campbell (* 1862 - † 1938), astronóm Charles Hitchcock Adams (* 1868 – † 1951), astronóm amatér Isadora Duncanová (* 1877 – † 1927), tanečníčka Ansel Easton Adams (* 1902 – † 1984), americký fotograf Luis Walter Alvarez (* 1911 – † 1988), americký fyzik Milton Friedman (* 1912 – † 2006), ekonóm, štatistik, nositeľ Nobelovej ceny Clifford Geertz (* 1926 – † 2006), antropológ a profesor Philip Lamantia (* 1927 – † 2005), básnik, redaktor a učiteľ Walter Tevis (* 1928 - † 1984), spisovateľ Clint Eastwood (* 1930), producent, režisér a herec Gary Snyder (* 1930), básnik David Meltzer (* 1937), básnik a hudobník Kirk Lee Hammett (* 1962), gitarista, člen heavy-metalovej skupiny Metallica Courtney Love (* 1964), speváčka a herečka Partnerské mestá Abidjan, Pobrežie Slonoviny Assisi, Taliansko Burgas, Bulharsko Caracas, Venezuela Cork, Írsko Haifa, Izrael Hočiminovo Mesto, Vietnam Manila, Filipíny Osaka, Japonsko Paríž, Francúzsko Solún, Grécko Soul, Kórejská republika Sydney, Austrália Šanghaj, Čína Tchaj-pej, Čína Vladivostok, Rusko Zürich, Švajčiarsko Iné projekty Commons ponúka multimediálne súbory na tému San Francisco Externé odkazy Oficiálna stránka